Didysis Baseinas

Didysis Baseinas () – didžiausias sausasis regionas Šiaurės Amerikoje. Regionas yra išsidėstęs JAV – Nevados, Jutos, Kalifornijos, Oregono, ir Aidaho valstijose.

 Geografija 
Didysis Baseinas susideda iš kalnynų, besidreikiančių iš šiaurės į pietus. Vakaruose Baseinas ribojasi su Siera Nevados kalnagūbriu ir Kaskadiniais kalnais, o rytuose su Uoliniais kalnais. Didžiojo Baseino plotas yra daugiau nei 500 000 km². Didžiojo Baseino reljefas susideda iš daugybės neaukštų kalnagūbrių (iki 3900 metrų aukščio) ir plačių, sujungtų tarpusavyje duburių, kurių daugelį sudaro dykumos arba pusdykumės.

Didysis Baseinas yra vienas iš pačių sausiausių regionų Amerikos žemyne. Regione beveik nėra nuotėkių, nes dauguma upių ir ežerų išdžiuvo. Prieš 10 000 metų didelę dabartinio regiono dalį dengė du dideli ežerai, iš kurių liko Didysis Druskų ežeras, druksožemiai ir plačios plokščios lygumos, kurios anksčiau buvo ežerų dugnai.

 Indėnai 

Svarbiausios regiono indėnų tautos yra šios: banokiai, hošutai, kavajisu, monai, pajutai, papagai, pimai, timbišai, uošai, čemeveviai, šošonai, jutai ir kt.

 Dabartis 
Regionas yra menkai apgyvendintas (yra tik du dideli miestai – Solt Leik Sitis ir Rino).
Nepaisant pastarojo fakto, taip pat unikalios Didžiojo Baseino ekologinės sistemos, vis dar yra daug norinčių čia nusipirkti nekilnojamo turto. Regioną aplanko ir nemažai turistų.

Kategorija:JAV gamtiniai regionai
Kategorija:JAV geologija
Kategorija:Ikikolumbinės Amerikos regionai